Sunset Skatepark háziszabályok

A jegyvásárlással a házirendben foglaltak betartására kötelezettséget vállalsz.

* **Balesetveszély:**

Egy skatepark veszélyes is lehet, ezért légy mindig körültekintő, figyelj, hogy mi folyik a környezetedben, mit csinálnak a többiek.

Mindenki a saját felelősségére használja a létesítményt. 18 alattiaknak kötelező a törvényes képviselő nyilatkozata a pálya használatához. 18 év felett a használó maga nyilatkozik a használat előtt arról, hogy tisztában van a balesetveszéllyel és a balesetekből fakadó sérülések lehetőségével. **A használatból eredő sérülésekért és károkért az üzemeltető a felelősségét kizárja.**

Sportolásra alkalmatlan állapotban (alkohol-, drog befolyása alatt, sérülten, mentálisan alkalmatlan állapotban) és fertőző betegen tilos használni a pályát.

Az öltözéked legyen megfelelő a sportoláshoz. Ne legyen éles kiálló, lelógó tartozéka a ruhának. Szemüveget akkor használj, ha arra szükséged van. Ha szemüveged van megfelelően rögzítsd a fejedre! Ékszereidet hagyd otthon, vagy a pályán kívül.

Az általad használt jármű/eszköz mindig legyen alkalmas a használatra. **A jármű alkalmatlanságáért te vagy a felelős. Használat előtt takarítsd le a járműved, ne hordj koszt a pályára.**

**A szabálytalan használatból eredő károkozásokért te vagy a felelős.**

**Tudásodnak megfelelően használd a létesítményt. Ne vállalj felesleges kockázatot.**

* **Figyeljünk egymásra és magunkra:**

Ha túl sok ember próbál meg ugyanazon az elemen egyszerre menni, az ütközéshez vezethet. Fontos, hogy várd ki a sorodat, így mindenki biztonságosan tud menni. Ha pihenni szeretnél soha sem a pályán tedd ezt, a pálya mellett erre lesz lehetőség. Figyeld a pályán elhelyezett utasításokat.

* **Tisztelet a kezdőknek is:**

Bánj úgy a többiekkel, ahogy te is elvárod, hogy veled bánjanak. Ha szükséges segíts társaidnak, mindig emlékezz, hogy egyszer te is voltál kezdő!

* **Védőfelszerelés:**

Védőfelszerelést mindig ajánlott hordani.

**12** **év** **alatt** a térd, és könyökvédő, valamint a bukósisak használata **kötelező**!

**12**-**18** **év** **között** **minimum** a bukósisak használata **kötelező**!

**18** **év** **felett** **saját** **felelősségre** a védőfelszerelés nem kötelező, de erősen ajánlott!

Minden esetben megfelelő állapotú és méretű védőfelszerelést használj, mert csak akkor véd megfelelően.

* **A pályára ételt, italt felvinni tilos!**

A pálya tisztaságának megőrzése érdekében a skateparkban csak az erre kijelölt helyen lehetséges a fogyasztás.

* **A pályán és a pálya területén alkohol vagy drog fogyasztása szigorúan tilos!**
* **A pályán tilos a dohányzás!**
* **A pálya csak műanyag huzatos peggel, kerékpár esetében műanyag pedállal használható!**
* **BMX és Roller eszközökre a kormányvégdugó használata kötelező!**
* **A pályán csak bizonyos részeken engedélyezett a WAX használata! Efelől kérd a pályaőr, vagy bármely kollégánk segítségét!**

**A szabályzatot elolvastam és tudomásul vettem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**